  Анжелика Тихонова корреспондент 2022-тӥ арын толшор кутсконын выль ар шутэтскон но праздник нуналъёсы пенсиосты, пособиосты но мукет мерлыко тыронъёсты вуттон нуналъёс воштӥськозы. Со сярысь Россиысь пенсиосъя фондлэн Удмуртияя ёзэтэзлэн пресс-службаез ивортӥз. Тыронъёсты 2022-тӥ арын 3-тӥ толшорысен вуттыны кутскозы. Ёрос но кар почтаосын 7-тӥ толшор понна тыронъёсты 6-тӥ толшоре нуллозы. Банкъёсы, кытчы коньдон толэзьлэн 10-тӥ нуналаз вуэ, пенсиослы коньдон 29-тӥ толсуре келялозы. Озьы ик учётэ вазь султэм секытэн кышномуртъёслы толэзьлы быдэ тыриськонъёсты но 8-16 аресъем пиналъёссэс одӥгназы будэтӥсь анайёслы но атайёслы толшор понна пособиосты толсур пумозь тырозы. Коньдонзы счётазы 29-30 толсуре вуоз. Тегъёс: пенсия пенсионеръёс Удмуртия Ижкар Выльар  